En tachograf er et måleinstrument, som kan måle chaufførens aktivitet, såsom køre- og hviletider, hastighed og afstanden som køretøjet har kørt. Dette gør det muligt at overvåge, om chaufførerne bl.a. overholder reglerne for maksimal køretid og minimum hviletid, for at øge sikkerheden på vejen. I Europa er det lovpligtigt at have monteret en tachograf i større køretøjer. En digital tachograf er en trådløs løsning til kunden som ikke ønsker at bruge tid og energi på håndtering af køre- hviletidsdata. Vores løsning er opsat til daglig og automatisk download af både chauffør og bildata såfremt bilen har tænding og der er isat chaufførkort. Vores løsning gør at du ikke længere skal tænke på at få downloadet jeres Tachograf data, men blot have adgang til dem online, og dermed ikke risikere at glemme eller overskrive data (Dette kræver at kunden har analysepartner på DTL/ITD/Tachograf Service, så vi kan sende data videre. Kunden har ikke adgang via Autotracking). Disse data kan hjælpe transportvirksomheder med at overvåge og forbedre deres aktiviteter, planlægge ruter og forbedre effektiviteten. En digital tachograf har mange fordele, da den kan lagre data i en længere periode, nemt downloade data til analyse og overvågning, og det er sværere at manipulere med de digitale data end med de analoge data.